DISTRIBUIE

Membrii Organizaţiei Generale Voluntare pentru Prevenirea Faptelor Antisociale (O.G.V.P.P.F.A.) au început patrulele prin autobuzele şi staţiile CTP, împotriva cerşetorilor şi colindătorilor.

"În atenţia instituţiilor competente ale statului!!!

9 decembrie 2019, pe parcursul zilnicei noastre activități de informare în vederea prevenirii faptelor antisociale. În mijloacele de transport în comun, şi în jurul staţiile C.T.P. Activitatea asociaţiei O.G.V.P.P.F.A. a redus numărul de către grupuri şi / sau persoanele cu acordeoane (“colindându-i”,etc) care apelează la mila călătorilor în mijloacele de transport în comun, şi în jurul staţiile C.T.P. Pe liniile 30, 25, 6, 35 .

Mulţi dintre copiii cu acordeoane surprinşi au reacţionat prin a coborî la prima staţie, câţiva au reîncercat a se urca în mijlocul de transport următor, însă şi acolo fiind întâmpinaţi de voluntarii O.G.V.P.P.F.A., s-au arătat dispuşi a-şi stopa intenţia.

La activităţile menţionate au participat membrii voluntari O.G.V.P.P.F.A. cu nr. identificare legitimaţie, respectiv: nr.1,nr.3,nr.2, nr.15, nr.16,nr.110, nr.111, nr.112, nr.114. Membrii voluntari ai O.G.V.P.P.F.A. sunt pregătiţi să observe, să sesizeze problemele observate sau provocările care vin din spaţiul public; direcţionându-le în vederea soluţionării acestora către instituţiile competente ale statului", a postat Alexandru Buga, Colonel de Poliţie în rezervă şi Prim-Vicepreședintele Asociaţiei, pe Facebook.

Organizaţia acţionează şi în Piaţa Unirii pe parcursul Târgului de Crăciun, "pentru activități de prevenire a faptelor antisociale".

De asemenea, organizaţia a participat de-a lungul timpului la acţiuni asemănătoare şi în Piaţa Avram Iancu, pentru a asigura ordinea în timpul unor slujbe religioase.